তার গড়া স্টারফিশ মিডিয়া গ্রুপে শিক্ষা দেয়া হয়, কিভাবে নারীরা ব্যবসায় সফলভাবে এগিয়ে যেতে পারে। এখানে অল্প আয়ের নারীদের নানাভাবে সাহায্য-সহযোগিতা করা হয় এগিয়ে যাওয়ার ক্ষেত্রে। যেসব নারী ব্যবসা শুরু করতে চান কিংবা উদ্যোক্তা হতে চান তাদের ব্যাপারে তিনি বলেন, নিজেকে বস বা উদ্যোক্তা হিসেবে গড়ে তুলতে হলে সংশ্লিষ্টপর্যায়ের মানুষের কাছে যেতে হবে। সব ধরনের সমস্যা ও সফলতার কথা তাদের জানাতে হবে। আবার হুট করে কর্মবিমুখ হলে চলবে না। এ ব্যাপারে ভেবেচিন্তে নিতে হবে সঠিক সিদ্ধান্ত। প্রয়োজনে সংশ্লিষ্টদের সাথে নানা বিষয় নিয়ে আলাপ-আলোচনা করতে হবে, তবেই সমাধানের পথ পাওয়া যেতে পারে। মোট কথা, এসব ব্যাপারে সংশ্লিষ্ট খাত বা পেশার মানুষের সঙ্গে গড়ে তুলতে হবে শক্তিশালী নেটওয়ার্ক। তিনি বলেন, এসব ব্যাপারে আমিও অনেকের কাছ থেকে সাহায্য-সহযোগিতা চেয়েছি এবং আশানুরূপ ফল পেয়েছি। একটি পর্যায়ে সিইও সলেডেড বলেন, অনেকের ধারণা, সাফল্যের মূলে রয়েছে বেশি পরিশ্রম। আসলে তা নয়। যে সমস্যার সমাধান নেই তা নিয়ে বেশি ব্যস্ত হয়ে পড়া ঠিক হবে না। এসব ব্যাপারে তিনি টিভিতে একটি শো করছেন, যার নাম ‘ম্যাটার অব ফ্যাক্ট’। এর দর্শক সংখ্যাও প্রচুর। তিনি ও তার স্বামী ‘পাওয়ারফুল’ নামে একটি ফাউন্ডেশন দেখভাল করছেন। এই ফাউন্ডেশন মেয়েদের কলেজে যেতে উৎসাহিত করে। এটা-সেটা দিয়ে সহযোগিতাও করে থাকে অনেককে। এসব করার কারণে তিনি সবার কাছ থেকে প্রচুর প্রশংসা পেয়েছেন। সফলতার ব্যাপারে তিনি আরো বলেন, মানুষের মনে বড় হওয়ার স্বপ্ন থাকতে হবে। আর এ স্বপ্নকে বাস্তবে রূপ দেবে যথাযথ পরিশ্রম।